SKLEP KOMISIJE

z dne 20. februarja 2020

o navodilih centralnemu administratorju evidence transakcij Evropske unije, da spremembe preglednic nacionalnih dodelitev za Avstrijo, Belgijo, Ciper, Estonijo, Francijo, Italijo, Madžarsko, Nemčijo, Poljsko, Portugalsko, Romunijo, Slovaško in Švedsko vnese v evidenco transakcij Evropske unije

(2020/C 128/01)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (1),

ob upoštevanju Uredbe Komisije (EU) št. 389/2013 z dne 2. maja 2013 o določitvi registra Unije v skladu z Direktivo 2003/87/ES Evropskega parlamenta in Sveta ter odločbama št. 280/2004/ES in št. 406/2009/ES Evropskega parlamenta in Sveta ter o razveljavitvi uredb Komisije (EU) št. 920/2010 in (EU) št. 1193/2011 (2) ter zlasti drugega pododstavka člena 52(2) Uredbe,

ob upoštevanju naslednjega:

(1) Komisija je 27. aprila 2011 sprejela Sklep 2011/278/EU (3), ki določa prehodna pravila za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES.

(2) Komisija je 5. septembra 2013 sprejela Sklep 2013/448/EU (4) v zvezi z nacionalnimi izvedbenimi ukrepi za prehodno brezplačno dodeljevanje pravic do emisije toplogrednih plinov za obdobje 2013–2020.

(3) S Sklepom 2014/9/EU (5) je Komisija spremenila sklepa 2010/2/EU (6) in 2011/278/EU v zvezi s seznamom sektorjev in delov sektorjev, ki veljajo za izpostavljene visokemu tveganju premestitve emisij CO2 (v nadaljnjem besedilu: seznam sektorjev, izpostavljenih selitvi virov CO2).

(4) Komisija je s sklepi C(2013) 9281 (7), C(2014) 123 (8), C(2014) 674 (9) in C(2014) 1167 (10) centralnemu administratorju evidence transakcij Evropske unije naročila, naj v evidenco transakcij Evropske unije vnese preglednice nacionalnih dodelitev in popravljene preglednice nacionalnih dodelitev za Avstrijo, Belgijo, Bolgarijo, Ciper, Češko, Dansko, Estonijo, Finsko, Francijo, Grčijo, Hrvaško, Irsko, Italijo, Latvijo, Litvo, Luksemburg, Madžarsko, Nemčijo, Nizozemsko, Poljsko, Portugalsko, Romunijo, Slovenijo, Slovaško, Španijo, Švedsko in Združeno kraljestvo.

(5) V skladu s prvim pododstavkom člena 52(2) Uredbe (EU) št. 389/2013 je Belgija z dopisoma z dne 21. januarja 2020 in 24. januarja 2020 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(6) V skladu s prvim pododstavkom člena 52(2) Uredbe (EU) št. 389/2013 je Nemčija z dopisi z dne 1. novembra 2019, 16. decembra 2019, 19. decembra 2019, 20. decembra 2019 in 15. januarja 2020 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(7) V skladu s prvim pododstavkom člena 52(2) Uredbe (EU) št. 389/2013 je Estonija z dopisoma z dne 30. decembra 2019 in 31. januarja 2020 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(8) V skladu s prvim pododstavkom člena 52(2) Uredbe (EU) št. 389/2013 je Francija z dopisom z dne 31. januarja 2020 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(9) V skladu s prvim pododstavkom člena 52(2) Uredbe (EU) št. 389/2013 je Italija z dopisom z dne 4. januarja 2020 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(10) V skladu s prvim pododstavkom člena 52(2) Uredbe (EU) št. 389/2013 je Ciper z dopisom z dne 13. januarja 2020 Komisiji priglasil spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(11) V skladu s prvim pododstavkom člena 52(2) Uredbe (EU) št. 389/2013 je Madžarska z dopisom z dne 17. januarja 2020 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(12) V skladu s prvim pododstavkom člena 52(2) Uredbe (EU) št. 389/2013 je Avstrija z dopisoma z dne 17. januarja 2020 in 3. februarja 2020 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(13) V skladu s prvim pododstavkom člena 52(2) Uredbe (EU) št. 389/2013 je Poljska z dopisom z dne 20. decembra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(14) V skladu s prvim pododstavkom člena 52(2) Uredbe (EU) št. 389/2013 je Portugalska z dopisom z dne 16. januarja 2020 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(15) V skladu s prvim pododstavkom člena 52(2) Uredbe (EU) št. 389/2013 je Romunija z dopisom z dne 30. januarja 2020 Komisiji priglasila spremembe svojih nacionalnih dodelitev zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(16) V skladu s prvim pododstavkom člena 52(2) Uredbe (EU) št. 389/2013 je Slovaška z dopisom z dne 21. januarja 2020 Komisiji priglasila spremembe svojih nacionalnih dodelitev zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(17) V skladu s prvim pododstavkom člena 52(2) Uredbe (EU) št. 389/2013 je Švedska z dopisom z dne 31. januarja 2020 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(18) Komisija meni, da so priglašene spremembe preglednic nacionalnih dodelitev za Avstrijo, Belgijo, Ciper, Estonijo, Francijo, Italijo, Madžarsko, Nemčijo, Poljsko, Portugalsko, Romunijo, Slovaško in Švedsko v skladu s Sklepom 2011/278/EU. Zato bi bilo treba centralnemu administratorju evidence transakcij Evropske unije naročiti, naj navedene spremembe vnese v evidenco transakcij Evropske unije –

SKLENILA:

Edini člen Centralni administrator evidence transakcij Evropske unije spremembe preglednic nacionalnih dodelitev za Avstrijo, Belgijo, Ciper, Estonijo, Francijo, Italijo, Madžarsko, Nemčijo, Poljsko, Portugalsko, Romunijo, Slovaško in Švedsko, ki so navedene v Prilogah I do XIII, vnese v evidenco transakcij Evropske unije.

V Bruslju, 20. februarja 2020 Za Komisijo Frans TIMMERMANS Izvršni podpredsednik

(1) UL L 275, 25.10.2003, str. 32.

(2) UL L 122, 3.5.2013, str. 1.

(3) Sklep Komisije 2011/278/EU z dne 27. aprila 2011 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta (UL L 130, 17.5.2011, str. 1).

(4) Sklep Komisije 2013/448/EU z dne 5. septembra 2013 v zvezi z nacionalnimi izvedbenimi ukrepi za prehodno brezplačno dodeljevanje pravic do emisije toplogrednih plinov v skladu s členom 11(3) Direktive 2003/87/ES Evropskega parlamenta in Sveta (UL L 240, 7.9.2013, str. 27).

(5) Sklep Komisije 2014/9/EU z dne 18. decembra 2013 o spremembi sklepov 2010/2/EU in 2011/278/EU v zvezi s sektorji in deli sektorjev, ki veljajo za izpostavljene visokemu tveganju premestitve emisij CO2 (UL L 9, 14.1.2014, str. 9).

(6) Sklep Komisije 2010/2/EU z dne 24. decembra 2009 o določitvi seznama sektorjev in delov sektorjev v skladu z Direktivo 2003/87/ES Evropskega parlamenta in Sveta, ki veljajo za izpostavljene visokemu tveganju premestitve emisij CO2 (UL L 1, 5.1.2010, str. 10).

(7) Sklep Komisije C(2013) 9281 z dne 18. decembra 2013 o navodilih centralnemu administratorju evidence transakcij Evropske unije, da preglednice nacionalnih dodelitev za Avstrijo, Grčijo, Irsko, Latvijo, Nizozemsko, Portugalsko, Švedsko in Združeno kraljestvo vnese v evidenco transakcij Evropske unije.

(8) Sklep Komisije C(2014) 123 z dne 17. januarja 2014 o navodilih centralnemu administratorju evidence transakcij Evropske unije, da preglednice nacionalnih dodelitev za Češko, Dansko, Francijo, Litvo, Madžarsko in Slovaško vnese v evidenco transakcij Evropske unije.

(9) Sklep Komisije C(2014) 674 z dne 12. februarja 2014 o navodilih centralnemu administratorju evidence transakcij Evropske unije, da preglednice nacionalnih dodelitev za Belgijo, Estonijo, Finsko, Luksemburg, Nemčijo in Slovenijo vnese v evidenco transakcij Evropske unije.

(10) Sklep Komisije C(2014) 1167 z dne 26. februarja 2014 o navodilih centralnemu administratorju evidence transakcij Evropske unije, da preglednice nacionalnih dodelitev za Bolgarijo, Ciper, Hrvaško, Italijo, Latvijo, Poljsko, Romunijo, Španijo in Združeno kraljestvo vnese v evidenco transakcij Evropske unije.